Komission tiedonanto - Euroopan Kehitysrahasto (EKR) - Arvio jäsenvaltioiden maksusitoumuksista, maksusuorituksista ja rahoitusosuuksista varainhoitovuonna 2004 ja 2005 sekä ennuste vuosien 2006–2009 maksusitoumuksista ja -suorituksista /* KOM/2004/0763 lopull. */





Bryssel 19.11.2004 KOM(2004)763 lopullinen KOMISSION TIEDONANTO EUROOPAN KEHITYSRAHASTO (EKR) Arvio jäsenvaltioiden maksusitoumuksista, maksusuorituksista ja rahoitusosuuksista varainhoitovuonna 2004 ja 2005 sekä ennuste vuosien 2006–2009 maksusitoumuksista ja -suorituksista JOHDANTO Yhdeksänteen EKR:ään (Euroopan kehitysrahasto) sovellettavan varainhoitoasetuksen 8 artiklan mukaisesti komissio laatii neuvostolle vuosittain tiedonannon. Siinä esitetään ennuste seuraavan varainhoitovuoden (2005) maksusuorituksista sekä rahoitusosuuksien suorittamispyyntöjen aikataulu ottaen huomioon EIP:n (Euroopan investointipankki) ennusteet sen hallinnoimista toimista. Varainhoitoasetuksen 8 artiklan mukaisesti tiedonannossa esitetään myös arviot maksusitoumuksista ja -suorituksista kullekin seuraavalle neljälle vuodelle (2006–2009). Tiedonannon alussa on kuluvaa vuotta (2004) koskeva EKR:n tarkistettu menoarvio. Vuonna 2003 tapahtuneesta yhdeksännen EKR:n voimaantulosta alkaen jäsenvaltiot suorittavat suoraan EIP:lle sen hallinnoimia yhdeksännen EKR:n välineitä (investointikehys ja korkotuet) koskevat rahoitusosuudet, kun taas EIP:n aiemmin hallinnoimia välineitä (riskipääomat ja korkotuet) koskevat rahoitusosuudet maksetaan edelleenkin komission kautta. Tässä tiedonannossa tehdään siis selvä jako EIP:n yhdeksänteen EKR:ään suorittamien maksujen ja komission suorittamien maksujen (myös maksut EIP:n aiemmin hallinnoimiin välineisiin) välillä. TIIVISTELMÄ Komissio on saattanut ajan tasalle kaikkien AKT-maiden[1] ja MMA:ien[2] varainhoitovuoden 2004 ja 2005 maksusitoumuksia ja -suorituksia koskevat ennusteet. Kuten vuonna 2003, komissio kiinnitti erityistä huomiota maksusuorituksia koskeviin ennusteisiin. Se halusi estää jäsenvaltioita varaamasta liian suuria määriä kansallisiin talousarvioihinsa ja varmistaa, että EKR:ään on käytettävissä riittävästi varoja ja että vältytään vuoden 2003 lopussa ja vuoden 2004 toukokuussa syntyneeltä tilanteelta, jossa varoja ei ollut riittävästi. Nämä arviot tarkistetaan tavalliseen tapaan kesäkuussa 2005 annettavassa tiedonannossa. Myös EIP on tarkistanut ennusteensa. Kyseiset ennusteet on sisällytetty kokonaan tähän tiedonantoon. Vuosien 2004 ja 2005 maksusitoumukset[3] Komissio vahvistaa toukokuussa tehdyssä vuotta 2004 koskevassa tiedonannossa[4] esittämänsä arvion (2 850 miljoonaa euroa). EIP on alentanut investointikehystä[5] koskevat lukunsa 500 miljoonasta eurosta 335 miljoonaan euroon. Komission ja EIP:n maksusitoumuksiksi arvioidaan yhteensä 3 185 miljoonaa euroa. EIP:n vuotta 2005 koskeva arvio on pysynyt suurin piirtein muuttumattomana (555 miljoonaa euroa). Sen sijaan komissio on korottanut voimakkaasti esittämäänsä arviota (3 500 miljoonaan euroon), kun toukokuussa esitetty arvio oli 2 875 miljoonaa euroa ja varainhoitovuotta 2004 koskeva arvio 2 850 miljoonaa euroa. Komission ja EIP:n maksusitoumuksiksi arvioidaan yhteensä 4 055 miljoonaa euroa. Näissä luvuissa ei oteta huomioon sitä mahdollisuutta, että miljardin euron ehdollisista varoista otetaan käyttöön jäljellä oleva määrä (750 milj. euroa). Seuraavassa taulukossa esitetään maksusitoumusten kehitys vuodesta 2000 alkaen. Vuodet 2000–2002 olivat kahdeksannen EKR:n maksusitoumusten toinen osa (ne olivat ennätyksellisen korkeat vuonna 2000, mutta alenivat huomattavasti vuosina 2001 ja 2002). Välittömästi Cotonoun sopimuksen ratifioinnin jälkeen yhdeksäs EKR käynnistyi maksusitoumusten nopealla kasvulla vuonna 2003 (4 127 miljoonaa euroa), mutta ne alenivat jossakin määrin vuonna 2004 (3 185 miljoonaa euroa). Maksusitoumukset kasvoivat jälleen vuonna 2005 (4 055 miljoonaa euroa). Taulukko 1: Maksusitoumusten kehitys (milj. euroa) +++++ TABLE +++++ Vuosien 2004 ja 2005 maksusuoritukset Komissio saattaa ajan tasalle vuoden 2004 maksusuorituksia koskevan arvion (2 475 miljoonaa euroa), joka vastaa toukokuussa esitettyä arviota. EIP joutui vuoden 2004 tapaan alentamaan maksusitoumuksia koskevia arvioitaan (toukokuussa esitetty 168 miljoonan euron arvio alennettiin 90 miljoonaan euroon), koska maksujen suorittaminen on käynnistynyt hitaasti sopimusten allekirjoittamisen ja tosiasiallisten maksujen välillä tapahtuneiden viipeiden vuoksi. Komissio ja EIP arvioivat pystyvänsä vuonna 2005 suorittamaan toukokuussa arvioidut maksut. Vuodesta 2005 saattaa tulla ensimmäinen vuosi, jona maksujen taso olisi lähellä kolmea miljardia euroa (2 760 milj. euroa komission osalta ja 235 milj. euroa EIP:n osalta). Komissio haluaa painottaa, että EKR-maksujen määrä on kasvanut voimakkaasti viime vuosina. Lisäksi on tärkeää muistuttaa, että kasvu johtuu vain osittain siitä, että on käytetty välineitä, jotka mahdollistavat suurien määrien maksamisen, kuten Stabex, HIPC-aloite (voimakkaasti velkaantuneet maat) ja maailmanlaajuinen terveysrahasto. Tämä suotuisa kehitys käy selkeästi ilmi seuraavasta taulukosta. Taulukko 2: Maksusuoritusten kehitys (milj. euroa) +++++ TABLE +++++ Vuosien 2004 ja 2005 rahoitusosuuksien suorittamispyynnöt Koska komission vuoden 2004 maksusuoritusten arvioitu kokonaismäärä pysyy muuttumattomana, rahoitusosuuksien viimeistä erää koskeva ehdotus ei muutu (490 milj. euroa). EIP vahvistaa, ettei se tarvitse lisävaroja vuonna 2004. Komission ja EIP:n yhteenlaskettu rahoitusosuuksien määrä on koko vuonna 2 440 miljoonaa euroa, joka on täsmälleen sama kuin vuosi sitten lokakuussa 2003 annetussa tiedonannossa[8] esitetty määrä. 490 miljoonan euron suuruisen suorittamispyynnön ei siis pitäisi olla yllätys rahoitukseen osallistuville jäsenvaltioille. Koska komission vuoden 2005 maksusuorituksia koskeva uusi ennuste on sama kuin viime toukokuussa, komissio vahvistaa, että se tarvitsee jäsenvaltioilta rahoitusosuuksia yhteensä 2 700 miljoonaa euroa koko vuonna (määrässä on otettu huomioon palautuksista ja koroista saatavat arviolta 55 miljoonan euron tulot). Maksujen tahtia koskevan yksityiskohtaisen arvion perusteella komissio pyytää jäsenvaltioita maksamaan 1 500 miljoonan euron suuruisen ensimmäisen erän. Se toivoo, ettei toukokuussa syntynyt tilanne toistuisi ja että varoja olisi riittävästi, jottei EKR:n toiminta vaarantuisi. Lisäksi komission on voitava täyttää kaikkein köyhimmille maille antamansa sitoumukset. Koska EIP:n tase on vuoden 2004 lopussa todennäköisesti melko selkeästi positiivinen, se pyytää vain 155 miljoonaa euroa koko vuodelle (toukokuussa esitetty arvio oli 207 miljoonaa euroa), josta 60 miljoonaa euroa varataan vuoden 2005 ensimmäiseen erään. Tässä vaiheessa komissio arvioi vuoden 2005 toisen erän rahoitusosuutensa tasoksi 800 miljoonaa euroa ja EIP 55 miljoonaa euroa. Viimeisen erän rahoitusosuus olisi siis komission osalta 400 miljoonaa euroa ja EIP:n osalta 40 miljoonaa euroa. Näiden kahden erän taso tarkistetaan kesäkuussa 2005 annettavassa tiedonannossa. Tulevaisuudennäkymät Komissio ja EIP muistuttavat sitoutuneensa sitomaan Cotonoun sopimuksella käyttöön asetetut määrärahat (mukaan luettuina kuudennen, seitsemännen ja kahdeksannen EKR:n käyttämättä jääneet varat, jotka on siirretty yhdeksänteen EKR:ään) vuoden 2007 loppuun mennessä. Tämä edellyttää kuitenkin, että poliittinen tilanne AKT-maissa täyttää rahastojen toteutusehdot. Yhteistyösopimukset (Lomén sopimus ja Cotonoun sopimus) perustuvat EU:n ja AKT-maiden väliseen kumppanuuteen, mikä merkitsee, että EKR:ien toteutus riippuu AKT-maiden vastaanottokyvystä (poliittisesta vakaudesta ja hallintotavasta). Lopuksi korostetaan, että Cotonoun sopimuksella käyttöön asetettujen varojen käyttöaste riippuu myös varojen uudelleenjaon tuloksista. Taulukossa 5 ovat yksityiskohtaiset luvut, jotka perustuvat olettamukseen, että kaikki käytettävissä olevat varat käytetään kokonaisuudessaan. 1. RAHOITUKSEN TOTEUTUMISENNUSTE VARAINHOITOVUOSINA 2004 JA 2005 1.1. Maksusitoumukset 1.1.1. Varainhoitovuosi 2004 Muistutus: Toukokuussa 2004 annetussa tiedonannossa[9] komissio ja EIP arvioivat vuoden 2004 uusien sitoumusten tasoksi yhteensä 3 350 miljoonaa euroa, joka jakautuu seuraavasti: - 500 miljoonaa euroa EIP:n hallinnoimille yhdeksännen EKR:n välineille, ja - 2 850 miljoonaa euroa komission hallinnoimille välineille. Tilanne 31.8.2004 ja vuoden 2004 lopun toteutumisnäkymät - EIP sitoi elokuun lopussa 127 miljoonaa euroa investointikehyksen mukaisesti (yhdeksäs EKR). Vuoden 2004 lopun sitoumusarvioiden perusteella EIP joutui alentamaan koko vuotta 2004 koskevaa arviotaan 500 miljoonasta eurosta 335 miljoonaan euroon[10]. - Komission hallinnoimien välineiden osalta (aiemmat EIP:n välineet mukaan luettuina) oli 31. elokuuta mennessä sidottu yhteensä 1 299 miljoonaa euroa, mikä on 45 prosenttia komission loppuvuoden tavoitteesta (2 850 milj. euroa). Kyseiseen päivään mennessä oli sidottu ainoastaan 675 miljoonaa euroa vuonna 2003 ja 443 miljoonaa euroa vuonna 2002. On huomattava, että maksusitoumuksiin sovellettavan menettelyn mukaisesti vuoden alkupuoliskolla tehdään huomattava määrä sitoumuksia ”varastoon”. Kyse on pääasiassa tapauksista, joita koskevat asiakirjat ovat komission hyväksymismenettelyssä ja joista kuullaan jäsenvaltioita. Elokuun lopussa tämä määrä oli 966 miljoonaa euroa, jolloin lopullisten sitoumusten ja hyväksyntämenettelyssä olevien sitoumusten yhteismäärä oli 2 265 miljoonaa euroa eli 79 prosenttia tavoitteesta. - Uuden hankekohtaisen arvion perusteella ja ottaen huomioon eräisiin hankkeisiin liittyvät epävarmuudet komissio arvioi, että se pystyy suorittamaan toukokuussa ennustamansa kokonaismäärän (2 850 miljoonaa euroa). Vesialan välineeseen toukokuussa hiukan neuvoston päätöksen tekemisen jälkeen varattu määrä (75 miljoonaa euroa) oli ainoastaan ohjeellinen. Tällä välin perustettiin työryhmä, ja jäsenvaltioiden, valtiosta riippumattomien järjestöjen ja yksityisen sektorin välillä on käyty neuvotteluja heinäkuusta alkaen. Sen vuoksi nyt on mahdollista esittää tarkemmat arviot. Uuden aloitteen sitoumuksiksi arvioidaan nyt kolme miljoonaa euroa. 1.1.2. Varainhoitovuosi 2005 Toukokuun 2004 tiedonannossa komissio ja EIP arvioivat voivansa suorittaa yhteensä 3 420 miljoonaa euroa, josta 545 miljoonaa on EIP:n osuus (yhdeksäs EKR) ja 2 875 miljoonaa komission osuus. EIP tarkasti omaksi osuudekseen 555 miljoonaa euroa[11], joka poikkeaa vain vähän edellisestä arviosta. Sitä vastoin komissio korotti toukokuussa esittämäänsä arviota 2 875 miljoonasta eurosta 3 500 miljoonaan euroon. On korostettava, että näissä luvuissa ei oteta huomioon neuvoston mahdollisesti tekemää päätöstä ottaa osittain tai kokonaan käyttöön miljardin euron ehdollisista varoista jäljellä oleva määrä (750 miljoonaa euroa). Vuonna 2003 rahoituksen määrä oli ennätyksellisen suuri (4 127 miljoonaa euroa), mutta vuonna 2004 uusien hankkeiden rahoitus on tätä alhaisempi. Paikallis- ja keskusviranomaisten tekemien uusien arvioiden perusteella maksusitoumukset lisääntyvät jälleen vuonna 2005. 1.2. Maksusuoritukset 1.2.1. Varainhoitovuosi 2004 Muistutus: Toukokuussa 2004 annetussa tiedonannossa komissio ja EIP arvioivat vuoden 2004 maksusuoritusten tasoksi yhteensä 2 623 miljoonaa euroa, joka jakautuu seuraavasti: - 168 miljoonaa euroa EIP:n hallinnoimille yhdeksännen EKR:n välineille, mikä on vähemmän kuin lokakuussa 2003 esitetyssä arviossa (260 miljoonaa euroa), - 2 455 miljoonaa euroa komission hallinnoimille välineille, ja tästä määrästä varataan 170 miljoonaa euroa EIP:n aiemmin hallinnoimille välineille. Vesialan välineelle oli varattu kymmenen miljoonan euron kiinteä määrä. Koska vuoden 2004 toimista ei ole saatu konkreettisia ilmoituksia, rauhan alan välineelle ei ole vielä varattu määrärahoja. On huomattava, että 2 455 miljoonaa euroa on huomattavasti korkeampi (+ 10 prosenttia) kuin lokakuussa 2003 esitetty arvio (2 240 miljoonaa euroa). Tilanne 31.8.2004 ja vuoden 2004 lopun toteutumisnäkymät - Vuoden 2004 elokuun loppuun mennessä EIP oli suorittanut maksuja yhdeksänteen EKR:ään 41 miljoonaa euroa. Jo allekirjoitettujen sopimusten ja vuoden loppuun mennessä allekirjoitettavien sopimusten perusteella EIP arvioi, että vuodeksi 2004 arvioitu 164 miljoonan euron määrä on liian korkea. Sen nykyinen arvio on 90 miljoonaa euroa. - Komissio oli puolestaan suorittanut elokuun loppuun menneessä maksuja yhteensä noin 1 364 miljoonaa euroa eli 56 prosenttia viime toukokuussa esitetystä loppuvuoden tavoitteestaan (2 455 miljoonaa euroa). Maksusitoumusten tapaan maksusuoritukset olivat huomattavasti korkeammat kuin samaan aikaan kahtena edellisenä vuonna (vuoden 2003 elokuun lopussa 973 miljoonaa euroa ja vuoden 2002 elokuun lopussa 829 miljoonaa euroa). Tämä ei johdu pelkästään siitä, että vuosi 2004 käynnistettiin maksamalla yhteensä noin 270 miljoonaa euroa, jota ei oltu voitu maksaa vuonna 2003, vaan myös maksujen tasaisesta tahdista vuonna 2004. Toukokuussa esitetty tavoite on vahvistettu saattamalla arviot ajan tasalle maakohtaisesti (AKT-maat ja MMA). Näin ollen kokonaismääräksi saatiin 2 475 miljoonaa euroa. Tästä määrästä 170 miljoonaa euroa varataan EIP:n aiemmin hallinnoimille välineille (riskipääomat ja korkotuet) ja 22 miljoonaa euroa rauhan alan välineelle erityisesti Darfurissa ja Keski-Afrikassa toteutettavia toimia varten. Vesialan välineeseen ei suoriteta merkittäviä maksuja ennen vuoden loppua. - Yhteenvetona todettakoon, että komission toukokuussa esittämät arviot pysyvät ennallaan, kun taas EIP on joutunut alentamaan arvioitaan. Komission ja EIP:n maksusuorituksiksi arvioidaan nyt yhteensä 2 565 miljoonaa euroa, kun toukokuussa 2004 arvio oli 2 623 miljoonaa euroa. 1.2.2. Varainhoitovuosi 2005 Toukokuussa annetussa tiedonannossa maksusuorituksiksi arvioitiin 2 975 miljoonaa euroa, josta 240 miljoonaa euroa on EIP:n hallinnoimien yhdeksännen EKR:n välineiden osuus ja 2 735 miljoonaa euroa komission osuus. Viimeksi mainitusta määrästä varattiin 85 miljoonaa euroa EIP:n aiemmin hallitsemille välineille ja vesialan välineelle varattiin alustavasti 150 miljoonan euron kiinteä määrä. EIP arvioi tarvitsevansa yhdeksättä EKR:ää varten 235 miljoonaa euroa, mikä on melkein sama kuin aiemmin esitetty arvio (240 miljoonaa euroa). Myös komission vuoden 2005 maksusuorituksia koskeva uusi arvio (2 760 miljoonaa euroa) on samansuuruinen kuin viime toukokuussa esitetty arvio (2 735 miljoonaa euroa). EIP:n aiemmin hallitsemia välineitä koskevia maksuarvioita on korotettu 85 miljoonasta eurosta 135 miljoonaan euroon. Vaikka rauhan alan välineeseen tarvittavaa määrää on sen luonteen vuoksi vaikea arvioida, sille on varattu 61 miljoonaa euroa. Valmisteilla olevien asiakirjojen perusteella vesialan välinettä koskeva ennuste on 57 miljoonaa euroa (toukokuussa annetussa tiedonannossa oli säilytetty 150 miljoonan euron alustava arvio). Yhteenvetona todettakoon, että komission ja EIP:n uudet arviot ovat yhteensä 2 995 miljoonaa euroa. Seuraavassa taulukossa esitetään yleiskatsaus vuonna 2003 suoritetuista maksuista ja vuosien 2004 ja 2005 maksusitoumuksista ja -suorituksista. Taulukko 3 Yleiskatsaus toteutuneista ja arvioiduista maksusitoumuksista ja -suorituksista (2003, 2004 ja 2005) +++++ TABLE +++++ 2. ALUSTAVAT KASSAVARAT VUONNA 2004 JA 2005 JA JÄSENVALTIOILLE ESITETTÄVÄT RAHOITUSOSUUKSIEN SUORITTAMISPYYNNÖT Seuraavassa taulukossa esitetään vuosien 2004 ja 2005 kassavaroja koskeva arvio, joka perustuu erityisesti edellä mainittuihin maksuarvioihin Taulukko 4: Vuosien 2004 ja 2005 kassavaroja koskeva arvio (miljoonaa euroa) +++++ TABLE +++++ 2.1. Vuoden 2004 rahoitusosuuksien suorittamispyyntöjen viimeinen erä - EIP vahvistaa, ettei se tarvitse lisävaroja vuonna 2004. Uusien välineiden käynnistäminen on tapahtunut oletettua hitaammin, ja vuonna 2003 ja vuoden 2004 alussa pyydetyt varat riittänevät varainhoitovuoden 2004 tarpeita varten. Vuoden lopussa käytettävissä olevaksi määräksi arvioidaan 111 miljoonaa euroa. - Koska maksuarvio ei juurikaan eroa toukokuun ennusteista, komissio vahvistaa ehdotuksensa, jolla se pyytää 490 miljoonaa euroa vuoden 2004 viimeistä erää varten. Se painottaa, että tämän määrän myötä kassavarat olisivat vuoden lopussa noin 80 miljoonaa euroa, joka on erittäin vähäinen määrä verrattuna ennen vuoden 2002 loppua kirjattuihin määriin (satoja miljoonia euroja) ja joka on vähimmäismäärä EKR:n tavanomaisen toiminnan varmistamiselle. - Komissio ja EIP pyytävät vuonna 2004 yhteensä 2 440 miljoonaa euroa, joka on tarkalleen yhtä paljon kuin viime vuoden lokakuussa annetussa tiedonannossa[12] esitetty määrä. Komissio katsoo näin ollen, että viimeisen erän maksamisen ei pitäisi tuottaa taloudellisia ongelmia jäsenvaltioille. EIP:n tarpeet ovat vähentyneet (260 miljoonasta eurosta 125 miljoonaan euroon), mutta komission tarpeet ovat kasvaneet vastaavasti. Sen vuoksi jakautumisen muuttumisella ei ole vaikutusta jäsenvaltioiden kassavaroihin. Liitteessä 1 esitetään vuoden 2004 kolmen suorittamispyynnön määrät jäsenvaltioittain. 2.2. Vuoden 2005 rahoitusosuuksien suorittamispyynnöt - EIP:n kassavarat lienevät vuoden 2005 alussa melko korkeat (arviolta 111 miljoonaa euroa), minkä ansiosta rahoitusosuuksien suorittamispyyntöjä voidaan alentaa vuonna 2005. Pyyntöjen määräksi arvioidaan nyt 155 miljoonaa euroa, kun toukokuussa arvio oli 207 miljoonaa euroa. Lisäksi vuoden alussa käytettävissä olevien varojen ansiosta ensimmäiseksi suorittamispyynnön suuruudeksi voidaan asettaa 60 miljoonaa euroa, joka kattaa tarpeet toiseen pyyntöön asti, joka esitettäneen 27.7.2005. Toisen erän määräksi arvioidaan 55 miljoonaa euroa ja kolmannen 40 miljoonaa euroa. Varainhoitovuoden lopun saldo olisi näin ollen 31 miljoonaa euroa, joka tarvitaan maksujen tavanomaista hallinnointia varten vuoden 2006 ensimmäiseen pyyntöön asti, joka esitettäneen 21.1.2006. - Komissio arvioi saavansa noin 55 miljoonaa euroa palautuksista ja koroista, jolloin sen tarpeet olisivat 2 700 miljoonaa euroa vuonna 2005. Tarkkojen maakohtaisten ennusteiden perusteella komissio arvioi, että se tarvitsee 1 500 miljoonaa euroa ensimmäistä erää varten. Tämä on erittäin suuri määrä aiempiin vuosiin verrattuna. Tämä johtuu erityisesti siitä, että koko vuoden kokonaisrahoitusosuudet kasvavat voimakkaasti edellisiin vuosiin verrattuna (2 700 miljoonaa euroa vuonna 2005, 2 120 miljoonaa euroa vuonna 2003 ja noin 1 500 miljoonaa euroa vuonna 2002). Koska vuoden 2003 lopussa ja toukokuussa 2004 varat osoittautuivat riittämättömiksi, komissio haluaa varmistaa, että tämä ei toistu vuonna 2005 ja että se pystyy täyttämään AKT-maille ja MMA:ille antamansa sitoumukset. Liitteessä 2 olevassa taulukossa esitetään vuoden 2005 rahoitusosuudet jäsenvaltioittain. Kuten tavallista, toista ja kolmatta erää voidaan tarkistaa ylös- tai alaspäin jokaisen suorittamispyynnön yhteydessä todellisten tarpeiden huomioimiseksi. 3. ENNUSTE EKR:N MENOISTA VUOSINA 2006-2009 Maksusitoumusten osalta komissio ja EIP toistavat sitoumuksensa tehdä kaikkensa yhdeksännellä EKR:llä käyttöön asetettujen varojen (siirrot aiemmista EKR:istä mukaan luettuina) käyttämiseksi vuoden 2007 loppuun mennessä. On selvää, ettei ole yksin komission eikä EIP:n hallittavissa, missä määrin tämä tavoite saavutetaan. Yhteistyösopimusten (Lomén sopimus ja Cotonoun sopimus) perusluonteen eli sen, että ne perustuvat kumppanuuden periaatteelle, mukaisesti EKR:n toteutustahti riippuu AKT-maiden vastaanottokyvystä (poliittisesta vakaudesta, hallintotavasta jne.). Vaikka komissio tekee kaikkensa antaakseen kansallisille tulojen ja menojen hyväksyjille kaiken mahdollisen teknisen tuen, se ei voi ottaa AKT-maiden paikkaa. Toinen ratkaiseva tekijä on vuoden 2004 välitarkistusten ja vuoden 2006 lopputarkistuksen yhteyteen suunniteltu varojen uudelleenjako. Tavoitteeseen ei päästä, jos varoja ei kohdenneta menestyville maille.Vuosien 2006 ja 2007 ennakoidut maksusitoumusten määrät vastaavat komission ja EIP:n tavoitetta sitoa kaikki yhdeksännen EKR:n varat (aiempien EKR:ien käyttämättä jääneet varat mukaan luettuina) ennen varainhoitovuoden 2007 päättymistä. Näissä luvuissa ei oteta huomioon sitä mahdollisuutta, että ehdollisista varoista otetaan käyttöön edelleen jäljellä oleva määrä (750 milj. euroa). EKR:n budjetointia koskevan komission ehdotuksen mukaisesti tässä asiakirjassa ei esitetä vuosia 2008 ja 2009 koskevia lukuja. Jos luotettavien arvioiden tekeminen sitoumuksista niinkin pitkällä aikavälillä on vaikeaa, tilanne on vielä hankalampi maksusuoritusten osalta, koska niiden tahti riippuu tekijöistä, joihin komissio ja EIP eivät voi vaikuttaa. Hankkeiden osalta arviot ovat tärkeitä suunnittelu- ja päätöksentekovaiheessa, mutta toteutusvaiheessa niillä on vain avustava merkitys. Budjettitukea, jonka osuus kokonaisavusta on kasvussa, koskevien maksusuoritusten tahtiin kohdistuu siihenkin vaikeasti hallittavia tekijöitä, joista esimerkkeinä mainittakoon asianomaisten maiden taloudellinen tilanne ja poliittinen vakaus. Aiempiin EKR:iin suoritettujen maksujen tahdin perusteella ja ottaen huomioon komission ulkomaanedustusten uudistuksista odotettavat hyödyt ja erityisesti sen, että hallintoa hajautetaan kohti AKT-maita, komissio ja EIP ennakoivat maksujen tahdit jäljempänä olevassa taulukossa. Maksujen merkittävä vähentyminen vuosina 2008 ja 2009 johtuu olettamuksesta, jonka mukaan EKR tullaan budjetoimaan. Tämä kompensoitunee sillä, että unionin talousarviosta suoritettavat maksut lisääntyvät. Taulukko 5 Arviot EKR:n maksusitoumuksista ja -suorituksistaVuodet 2006–2009 miljoonaa euroa +++++ TABLE +++++ LIITE 1 EKR:n rahoitusosuudet jäsenvaltioittain vuonna 2004 (euroa) +++++ TABLE +++++ MAA |8. EKR% |EIP:lle |Komissiolle |EIP:lle |Komissiolle |EIP:lle I |Komissiolle |YHTEENSÄ | |SAKSA |23,36 |14 016 000 |350 400 000 |12 848 000 |186 880 000 |9 344 000 |93 440 000 |666 928 000 | |BELGIA |3,92 |2 352 000 |58 800 000 |2 156 000 |31 360 000 |1 568 000 |15 680 000 |111 916 000 | |TANSKA |2,14 |1 284 000 |32 100 000 |1 177 000 |17 120 000 |856 000 |8 560 000 |61 097 000 | |ESPANJA |5,84 |3 504 000 |87 600 000 |3 212 000 |46 720 000 |2 336 000 |23 360 000 |166 732 000 | |RANSKA |24,3 |14 580 000 |364 500 000 |13 365 000 |194 400 000 |9 720 000 |97 200 000 |693 765 000 | |KREIKKA |1,25 |750 000 |18 750 000 |687 500 |10 000 000 |500 000 |5 000 000 |35 687 500 | |IRLANTI |0,62 |372 000 |9 300 000 |341 000 |4 960 000 |248 000 |2 480 000 |17 701 000 | |ITALIA |12,54 |7 524 000 |188 100 000 |6 897 000 |100 320 000 |5 016 000 |50 160 000 |358 017 000 | |LUXEMBURG |0,29 |174 000 |4 350 000 |159 500 |2 320 000 |116 000 |1 160 000 |8 279 500 | |ALANKOMAAT |5,22 |3 132 000 |78 300 000 |2 871 000 |41 760 000 |2 088 000 |20 880 000 |149 031 000 | |PORTUGALI |0,97 |582 000 |14 550 000 |533 500 |7 760 000 |388 000 |3 880 000 |27 693 500 | |YHDISTYNYT KUNINGASKUNTA |12,69 |7 614 000 |190 350 000 |6 979 500 |101 520 000 |5 076 000 |50 760 000 |362 299 500 | |ITÄVALTA |2,65 |1 590 000 |39 750 000 |1 457 500 |21 200 000 |1 060 000 |10 600 000 |75 657 500 | |SUOMI |1,48 |888 000 |22 200 000 |814 000 |11 840 000 |592 000 |5 920 000 |42 254 000 | |RUOTSI |2,73 |1 638 000 |40 950 000 |1 501 500 |21 840 000 |1 092 000 |10 920 000 |77 941 500 | |YHTEENSÄ |100 |60 000 000 |1 500 000 000 |55 000 000[14] |800 000 000 |40 000 000 |400 000 000 |2 855 000 000 | | [1] Afrikan, Karibian ja Tyynenmeren valtiot. [2] Merentakaiset maat ja alueet. [3] Kyseessä ovat uudet maksusitoumukset ennen maksusitoumusten vapauttamisen huomioon ottamista. [4] Komission tiedonanto neuvostolle: Euroopan kehitysrahastoa koskevia rahoitustietoja (KOM(2004) 382 lopullinen, 25.5.2004). [5] Korkotuet mukaan luettuina. [6] Yhdeksännen EKR:n välineet (investointikehys ja korkotuet). [7] Yhdeksännen EKR:n välineet (investointikehys ja korkotuet). [8] Komission Tiedonanto - Euroopan Kehitysrahasto (EKR) - Arviot varainhoitovuosien 2003 ja 2004 rahoituspäätöksistä, maksusuorituksista ja jäsenvaltioiden rahoitusosuuksista sekä ennusteet vuosien 2005–2008 rahoituspäätöksistä ja maksusuorituksista (KOM(2003) 720 lopullinen, 21.11.2003). [9] Komission tiedonanto neuvostolle: Euroopan kehitysrahastoa koskevia rahoitustietoja (KOM(2004) 382 lopullinen, 25.5.2004). [10] Mistä määrästä 10 miljoonaa euroa korkotukia. [11] Mistä määrästä 60 miljoonaa euroa korkotukia. [12] Komission tiedonanto neuvostolle: Euroopan kehitysrahastoa koskevia rahoitustietoja (KOM(2003) 353 lopullinen, 13.6.2003). [13] Mistä määrästä 5 miljoonaa euroa korkotukia. [14] Mistä määrästä 5 miljoonaa euroa korkotukia.